NaiveNeuron/SloPal huggingface dataset:
Blanár, Juraj, podpredseda NR SR (2022-10-05):
Vážené panie poslankyne, páni poslanci, budeme teda pokračovať v rokovaní podľa dohody, ako sa nám podarilo dostať k dispozícii ďalšiu predkladateľku, ktorou je pani poslankyňa Katarína Hatráková, ktorá uvedie zákon v druhom čítaní. Týka sa to návrhu na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov, je to pod parlamentnou tlačou 1032, spoločná správa 1032a. Nech sa páči, pani poslankyňa, máte slovo. (Rokovanie o návrhu poslankýň Národnej rady Slovenskej republiky Kataríny Hatrákovej a Petry Hajšelovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1032.)
R. Madej, poslanec: (2008-10-21):
Predseda Národnej rady Slovenskej republiky svojím rozhodnutím č. 801 z 2. októbra 2008 pridelil návrh vlády  Slovenskej republiky na skrátené legislatívne konanie na prerokovanie Výboru Národnej rady Slovenskej republiky pre sociálne veci a bývanie v termíne do 17. októbra 2008. Výbor Národnej rady Slovenskej republiky pre sociálne veci a bývanie  návrh vlády na skrátené legislatívne konanie prerokoval na svojej 41. schôdzi dňa 14. októbra 2008. Výbor uznesením č. 181 zo 14. októbra 2008 súhlasil s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a ktorým sa   dopĺňa  zákon č. 461/2003 Z. z. o sociálnom poistení. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona v skrátenom legislatívnom konaní s tým, že prvé, druhé a tretie čítanie sa uskutoční na 28. schôdzi Národnej rady Slovenskej republiky. Dovoľte mi, aby som vám predniesol návrh na uznesenie Národnej rady Slovenskej republiky k návrhu na skrátené legislatívne konanie. „Národná rada Slovenskej republiky podľa § 89 ods. 1 zákona o rokovacom poriadku  Národnej rady Slovenskej republiky v znení neskorších predpisov  na návrh vlády Slovenskej republiky súhlasí s tým, že vládny návrh zákona, ktorým sa  dopĺňa   zákon   č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov prerokuje v skrátenom legislatívnom konaní na 28. schôdzi Národnej rady Slovenskej republiky.“ Pán predseda, prosím, aby ste o tomto návrhu otvorili rozpravu.
Hlina, Alojz, poslanec NR SR (2013-06-27):
Ďakujem veľmi pekne. No áno, presne to je to, pani kolegyňa Mezenská, že skúsim dovysvetľovať, že ľudia majú právo vedieť, koho volia a s akým programom volia, lebo nakoniec sa dozvedia, to aj v zásade teraz ste povedali, že tie zvony fakt vadia. Viete, čiže naozaj potom treba ľuďom povedať predtým, ako urobia ten akt voľby, že sú tam ľudia, ktorým vadí zvuk zvonov, sú tam ľudia, ktorým zvuk zvonov nevadí. Sú tam ľudia, ktorí proste môžu sa rozviesť esemeskou, alebo druhých, ktorí povedia, že čo Boh spojil, život nerozpojí, či človek nerozpojí. To ale, to je to férové, že naozaj ľudia majú právo na plný rozsah tých informácií, aby sa v konečnom dôsledku neprekvapili, že čo sa vlastne stalo. A ja naozaj by som sa chcel vyhnúť tej téme, obzvlášť keď máme kopu iných tém, ktoré sú dôležité. Ja som to minule hovoril, keď tu bol Exekučný poriadok, tak sme tam boli, myslím, dvaja prihlásení. Dneska o rodine sme tu, to nebolo o rodine, to bolo proti rodine. Tu bolo prihlásených neviem koľko a neviem koľko ľudí sa chystalo, hej? Že, že niekedy nám naozaj, že stratíme čas na hlúpostiach, na veciach, ktoré týchto ľudí, nič v zlom, ani zďaleka nezaujímajú, iba vyrušujú a otravujú. A naozaj to sú také mršinárske témy, ktoré, keď už nič iné nezaberie, no tak dáme mršinársku tému. A vám garantujem, že téma typu majú zvoniť alebo nemajú zvoniť zvony, to je téma, ktorú by SaS-ka vedela točiť pol roka až rok a v konečnom dôsledku by im pomohla, a vy by ste im posielali vodu. No však ja neviem, že keď máte teda nejakú tichú koalíciu, tak nech sa páči. Ale viete, v konečnom dôsledku to ľudí, majú naozaj o niečo iné problémy. A už len k tým zvonom poviem. Po storočia zvonia, ja by som bol rád, keby ešte ďalšie storočia zvonili. Aj keby tam nebol ten nejaký náboženský rozmer pre niekoho. Ale verím, že aj ľuďom, ktorí s tým nič nemajú, že to nepreciťujú, keď zvonia, že nevadí, lebo si na to zvykli. Ďakujem.
Žiga Peter, podpredseda NR SR (2023-11-23):
Môžte sa teraz prihlásiť do rozpravy, alebo ako chcete. Ale bude ...
Hrušovský, Pavol, podpredseda NR SR (2010-12-10):
Pán poslanec Mikolaj.
Podmanický, Ján, poslanec NR SR (2015-11-11):
Vzhľadom na to, že v spoločnej správe ani v rozprave neboli podané žiadne pozmeňujúce návrhy, sme v treťom čítaní. Pán predseda, otvorte, prosím, rozpravu.
Raši, Richard, poslanec NR SR (2014-02-11):
Ďakujem pekne. Pozývam členov výboru pre zdravotníctvo o 12. hodine dnes do našej rokovacej miestnosti.
V. Veteška, podpredseda NR SR: (2005-05-19):
B. Brestenská, poslankyňa: Chcela by som podporiť tento návrh z hľadiska toho, že dnes žijeme v oveľa komplikovanejšom svete, kde je veľa, veľa dôvodov alebo vplyvov na rodinu, ja som šťastná, že tiež mám šťastnú rodinu, a dúfam, že ešte sa dožijem dlhých rokov spolu. Každý z nás túži seriózne a čestne žiť a s láskou v rodine, ale naozaj, tých vplyvov v dnešnej spoločnosti je veľa, a chcela by som upozorniť, že nezakrývajme si oči pred tým, ako ten svet sa vyvíja. Tých prípadov je, tak ako poukázali už viacerí, ale posledná pani Černá, veľmi veľa, a myslím si, že práve tento zákon dáva takú novú dimenziu v rámci života, ktorý reálne žijeme. Ja si veľmi vážim všetky rodinné hodnoty a myslím si, že naším záujmom je, aby rodina čo najviac existovala práve pevne pre deti a niesla v deťoch budúcnosť tej ďalšej peknej rodiny. To je veľmi dôležité, ale myslím si, že takisto je dôležitá, ako aj povedali pán Heriban a Černá, že tá možnosť pre tých, ktorí, žiaľ, takéto šťastie v živote nemajú a majú problémy a tie vplyvy v rodinách prídu, aby mali inú úroveň tie rozvody, a myslím si, že toto je zákon, ktorý dáva tieto možnosti. Ďakujem.
Pčolinský Peter, podpredseda NR SR (2022-12-01):
Tam sa hlásiš, hej?
T. Cabaj, podpredseda NR SR: (2009-10-21):
Vládny návrh zákona má parlamentnú tlač 1257, návrh na jeho pridelenie na prerokovanie výborom je v rozhodnutí č. 1284. Prosím teraz podpredsedu vlády a ministra vnútra Roberta Kaliňáka, aby v zastúpení podpredsedníčky vlády a ministerky spravodlivosti tento vládny návrh zákona uviedol.
Figeľ, Ján, podpredseda NR SR (2013-06-26):
Ďakujem pekne. Myslím, že to boli záverečné slová pána Kadúca. Nech sa páči s faktickou, Richard Sulík.
P. Hrušovský, predseda NR SR: (2004-12-09):
(Hlasovanie.) 144 prítomných, 79 za, 32 proti, 30 sa zdržalo, 3 nehlasovali. Návrh sme schválili. Prosím ďalšie návrhy.
Hraško, Igor, poslanec NR SR (2014-09-25):
Ďakujem pekne, pán predseda. V rozprave vystúpil jeden pán poslanec, nepredložil sa žiadny procedurálny návrh, preto vás poprosím, aby ste dali hlasovať o tom, že sa Národná rada Slovenskej republiky uzniesla na tom podľa § 73 ods. 3 písm. c) prerokovať návrh zákona v druhom čítaní.
Laššáková, Jana, podpredsedníčka NR SR (2014-07-10):
S reakciou pán poslanec Figeľ, nech sa páči.
Bugár, Béla, podpredseda NR SR (2010-08-10):
Vážené panie poslankyne, vážení páni poslanci, otváram piaty rokovací deň 3. schôdze Národnej rady Slovenskej republiky. O ospravedlnenie neúčasti na dnešnom rokovaní 3. schôdze požiadali poslanci Vladimír Jánoš, Ján Počiatek a Štefan Zelník. Budeme pokračovať v prerušenej rozprave k Programovému vyhláseniu vlády Slovenskej republiky . Ako ďalší vystúpi pán poslanec Novotný, ktorý tu nie je, stráca poradie. Pán poslanec Jurčík stiahol svoje vystúpenie. Takže pani poslankyňa Gibalová. Nech sa páči, pani poslankyňa, máte slovo.
Paška, Pavol, predseda NR SR (2013-11-26):
Ďakujem pekne. Otváram rozpravu. Mám prihlášku od pána poslanca Zajaca za klub Kresťanskodemokratického hnutia. Nech sa páči, pán poslanec.
Blanár, Juraj, podpredseda NR SR (2021-11-03):
Pán poslanec Filip Kuffa.
Suja, Miroslav, poslanec NR SR (2021-01-13):
Pani poslankyňa Cigániková, úplný súhlas s vami, s vašimi pripomienkami k článku I, II, III aj k bodom pri tom článku III. Ďalej som sa ani nedostal, takisto som nestihol. My sme tento program, neviem ako vy, ale my sme ho dostali o 14.14 hod., 14.14, vážení kolegovia. Dúfam, že Honz to nepočúva a dúfam, že to nie je dajaká šifra, ale tak to je. Ako sa máme pripraviť a zodpovedne hlasovať? Veď pozrite sa, vaša vlastná kolegyňa povedala, že to nemá problém, aby to počkalo. Ja som prišiel po ten článok III a takisto tam nevidím nič, čo by nepočkalo do budúceho týždňa. Tak vy sami, či už SaS-ka, alebo niektorí koaliční poslanci, ste hovorili, že nesúhlasíte s prijatím takýchto návrhov, aby sme tu prerokúvali. A teraz ste zahlasovali za ten program a ideme tu? A ďalšia vec. Odhliadnuc od toho, že ste žena, ste politička, to znamená, že musíte zniesť určité percento kritiky, ale si myslím, že je vrcholne nevkusné alebo neslušné, keď vám vaši vlastní kolegovia skáču do reči a snažia sa dehonestovať váš prejav. Ako toto v koalícii už nemá obdobu. A vy tu vyzývate, kolegovia, nás, aby sme sa držali okolo pliec, aby sme išli príkladom Rakúska, a vy nemáte ani úctu vypočuť si vašu vlastnú kolegyňu!
Kaščáková, Renáta, poslankyňa NR SR (2017-05-10):
Nie, už končím...
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 100 za, 41 sa zdržalo, 1 nehlasoval. Návrh sme schválili. Konštatujem, že sme schválili uznesenie Národnej rady k Návrhu účtovnej závierky Sociálnej poisťovne za rok 2022. Teraz vás prosím, pán spravodajca, aby ste uviedli hlasovanie o návrhu uznesenia k bodu číslo 123 schváleného programu. Je to Návrh účtovnej závierky Sociálnej poisťovne za rok 2023, máme to uvedenú ako tlač 316. Nech sa páči, uvádzajte hlasovanie. (Hlasovanie o návrhu uznesenia k Návrhu účtovnej závierky Sociálnej poisťovne za rok 2023 , tlač 316.)
Remišová, Veronika, poslankyňa NR SR (2023-10-25):
Sľubujem. (Potlesk.)
Blanár, Juraj, podpredseda NR SR (2021-10-21):
Pán poslanec Mizík.
Žiga, Peter, podpredseda NR SR (2024-06-12):
(Zaznievanie gongu.) Vážené panie poslankyne, vážení páni poslanci, prajem vám dobrý deň, budeme pokračovať v prerušenom rokovaní hlasovaním. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 480/2002 o azyle, tlač 354. Dávam týmto slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Michalovi Bartekovi, aby hlasovanie uviedol. Nech sa páči, pán spravodajca. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 354.)
Brocka, Július, poslanec NR SR (2015-05-29):
Ďakujem pekne. Vážená pani podpredsedníčka, dámy a páni, milí kolegovia, keď som raz bol na ministerstve školstva, bolo to v čase, keď bol ministrom školstva pán kolega Jurzyca, tak bolo to zhodou okolností ako dnes v piatok a ja som prišiel v obleku a s viazankou a pán minister bol bez viazanky aj jeho štátny tajomník a keď videl moje prekvapenie na tvári, tak mi vysvetlil, že oni majú také pravidlo, že, a urobili to aj pre zamestnancov ministerstva, že v piatok môžu zamestnanci prísť do práce v neformálnom oblečení. A mne sa to veľmi páčilo, takže je piatok, on síce dnes kravatu má, ale ja som si ju nedal, keďže v piatok rokujeme iba do druhej, a vidím, že niektorí kolegovia to už praktizujú tiež, takže. (Reakcie z pléna a smiech rečníka.) Ďakujem pekne. Tak ak dovolíte, prešiel by som k meritu veci. S kolegom Jánom Figeľom predkladáme návrh novely Zákonníka práce. Je to malá, veľmi malá novela, určite si pamätáte, Národná rada schválila minulý rok novelu Ústavy Slovenskej republiky, kde úpravou čl. 41 posilnila postavenie rodiny v našej spoločnosti. Vytvárať priaznivé prostredie pre rodiny s deťmi je najlepšia sociálna politika, najlepšia sociálna politika štátu. Skutočný rozvoj jednotlivcov i blahobyt spoločnosti je dôsledkom zdravých, harmonických a fungujúcich rodín. Cieľom tohto návrhu novely Zákonníka práce je predĺžením ochrannej doby zamestnankyne alebo zamestnanca na rodičovskej dovolenke zvýšiť právnu ochranu zamestnaných rodičov pri starostlivosti o maloleté nezaopatrené dieťa a týmto zlepšiť životné podmienky rodín s deťmi. Dámy a páni, prítomnosť dieťaťa v rodine znamená na jednej strane výrazné zvýšenie rodinných výdavkov, na druhej strane prechod zo zamestnania do režimu celodennej starostlivosti o dieťa na materskej alebo rodičovskej dovolenke znamená výrazné zníženie príjmu v rodine a toto sa spolu s nedostatočnou ochranou rodičov v zamestnaní nepriaznivo prejavuje a vplýva na rozhodovanie sa rodičov a odkladanie tehotenstva z existenčných dôvodov. Predĺženie ochrannej doby, počas ktorej nie je možné zamestnanca prepustiť, zákaz výpovede počas šiestich mesiacov po návrate do zamestnania z rodičovskej dovolenky je opatrením výrazne zlepšujúcim atmosféru v rodine, pomáha rodičom a v konečnom dôsledku zlepšuje i atmosféru v spoločnosti. Náš návrh je reakciou aj na pretrvávajúci nepriaznivý demografický vývoj v našej krajine. Právna úprava je v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentami, ktorými je Slovenská republika viazaná. Prijatie novely uvedeného zákona nebude mať dopad na štátny rozpočet a verejné financie a zamestnanosť a podnikateľské prostredie ovplyvní skôr pozitívne. Ďakujem pekne. Skončil som a do rozpravy sa chcem prihlásiť ako prvý.
Mikuš, Jozef, poslanec NR SR (2015-03-19):
Ďakujem pekne kolegom za faktické poznámky, aj keď druhá z nich nebola na mňa. Skúsim odpovedať aspoň alebo zareagovať na tú prvú kolegovi Kolesíkovi. Nuž Slovenské telekomunikácie keď sa privatizovali, tak neboli vôbec nejakou superziskovou firmou a je dosť možné, že keby sa nebolo privatizovalo tých 51 % alebo vôbec, tak valné zhromaždenie tohto roku by už ani nesedelo, pretože možno by firma nebola alebo nerozhodovala by o rozdeľovaní zisku, ale rozhodovala by o tom, akým spôsobom vôbec fungovať. To nevieme dnes povedať. Ale ako príklad by som prirovnal možnú a neprivatizovanú štátnu firmu Cargo. Cargo bolo pripravené na privatizáciu v roku 2006 tak, že v tom čase bolo možné odpredať Cargo za 13 mld. korún. V súčasnosti Cargo vyrába kumulovanú stratu okolo 500 mil. eur. Čistá strata neprivatizácie Carga v rokoch 2006, 2007 je dnes zhruba 1 mld. eur. Pán kolega Kolesík, ty si povedal, čo je viac a čo je menej. Tak čo je viac, aby v štáte bola alebo nebola 1 mld. eur naviac, a mali by sme na Slovensku firmu, ktorá by fungovala, alebo máme firmu, ktorá nefunguje, a máme o 1 mld. eur menej? Ja som vo svojom príhovore povedal, aký mám názor na privatizáciu aj doprivatizovanie. A vítam to, že vláda sa rozhodla, že ide doprivatizovať 49 %, keď sa už nevie dohodnúť s väčšinovým akcionárom. Ale otázka je, ako bude vyzerať tá privatizácia. A to ďakujem kolegovi Miškovovi, ktorý sa opýtal na presne podobnú otázku inými slovami.
Glváč, Martin, podpredseda NR SR (2018-02-09):
Pán poslanec Marosz.
Šimečka, Michal, podpredseda NR SR (2024-05-10):
Pani poslankyňa Škopová, nech sa páči.
Paška, Pavol, predseda NR SR (2014-02-11):
Pán poslanec Fecko.
Grendel, Gábor, podpredseda NR SR (2020-07-24):
Pán poslanec Kozarec.
Šeliga, Juraj, poslanec NR SR (2023-06-28):
Nebudeme hlasovať teda o tomto pozmeňujúcom návrhu. Ďalší pozmeňujúci návrh je návrh pána poslanca Mičovského, rovnako pani ministerka nevyslovila súhlas k tomuto pozmeňujúcemu návrhu. (Prerušenie vystúpenia predsedajúcim.)
Glváč, Martin, podpredseda NR SR (2016-06-16):
Pekné ráno, vážené panie poslankyne, vážení páni poslanci, otváram tretí rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Hambálek, Holúbek, pani poslankyňa Kaščáková, pán poslanec Klus, Lipšic a Schlosár. Pokračujeme v prerušenej rozprave v prvom čítaní o návrhu poslancov Národnej rady Slovenskej republiky Jána Budaja, Anny Zemanovej, Martina Fecka a Martina Klusa na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 135). Prosím poslanca Jána Budaja, aby zaujal miesto určené pre navrhovateľov, a spravodajcu z výboru pre hospodárske záležitosti poslanca Karola Galeka, aby zaujal miesto určené pre spravodajcov. Ďakujem veľmi pekne. Včera neukončil svoje vystúpenie do rozpravy ústne prihlásený poslanec Martin Fecko, ktorému odovzdávam slovo, pripraví sa poslankyňa Zemanová. Nech sa páči.
Brocka, Július, poslanec NR SR (2014-10-30):
Ďakujem pekne aj pánu ministrovi, že ocenil časť mojej faktickej poznámky. Teraz ma nepočúva. Že ďakujem za to, že ste ocenili časť mojej faktickej poznámky. A ešte pár slov na dovysvetlenie. Áno, do roku 2004, do roku 2004 to nebolo možné, aby niekto, kto vykonával viacero verejných funkcií, aby poberal aj plné platy z verejných funkcií. Teda bola možnosť pre lekárov, učiteľov, že ak mali skrátený úväzok, tak mohli poberať časť príjmu. Alikvotnú časť. A to znamená, až v roku 2004 prišli dvaja poslanci, pán poslanec Vavrík a pán poslanec Kubovič, možno si ich ešte pamätáte, to boli starostovia dvoch bratislavských mestských častí, a tí navrhli ako pozmeňovací návrh, aby títo volení funkcionári mohli dostávať plné platy v súbehu s platom poslanca. A mňa vo sne nenapadlo, mňa vo sne nenapadlo, že sa to dá nejak masívne zneužívať alebo zneužiť. Ale do dokonalosti tento inštitút sa podarilo dotiahnuť až strane SMER. Ako vaši poslanci, pán minister, v tej kombinácii starosta, primátor, župan, poslanec vyššieho územného celku, riaditeľ Sociálnej poisťovne, predseda dozornej rady, prosím vás, riaditeľ nemocnice, povedzte, ktorú funkciu som ešte zabudol, ma môžete doplniť. Čiže nie KDH tento inštitút v minulosti zneužívalo, ale vy poslanci SMER-u dnes, aj v čase krízy to zneužívate, a to veľmi demoralizuje slovenskú spoločnosť. Apropo k tomu návrhu, že pán Hlina je tu za inú stranu, ja si pamätám, aj Robert Fico tu prišiel... (Prerušenie vystúpenia časomerom).
Goga, Ľudovít, poslanec NR SR (2022-02-25):
Ja sa, aby sa do zápisu uviedlo, pri hlasovaní č. 4 ma systém uviedol, ako že som nehlasoval, chcel som hlasovať za.
Hrušovský, Pavol, predseda NR SR (2011-10-19):
Pán predseda finančného výboru Kollár.
Mezenská, Helena, poslankyňa NR SR (2014-10-17):
Tak ja si dovolím pri tom vašom príspevku ešte raz zvýrazniť to, že bez akejkoľvek podrobnej, vecnej analýzy a zhodnotenia stavu bilancie vody na Slovensku nie je možné vôbec pristupovať k diskusiám o pripravených návrhoch, či už vodného zákona, alebo návrhu na zmenu ústavy. Ja si dokonca dovolím tvrdiť, že žiaden z poslancov bez tohto vecného, podrobného a konkrétneho zhodnotenia, bez týchto analýz, nebude kvalifikovane pripravený do rozhodovania. A v takejto pozícii my predsa nemôžeme byť zodpovednými zástupcami, toto neni zodpovedný prístup, ktorý svedčí o tom, že sme pripravení hájiť verejné záujmy. Pán poslanec Chren, súhlasím s tým všetkým, čo ste povedali, až s jednou výhradou. Jednoznačne je napísané v ústave, že všetky nerastné suroviny a strategické suroviny, medzi ktoré voda nesporne patrí, sú výlučným vlastníctvom a bohatstvom štátu. My máme dnes pri moci vládu, ktorá je známa tým, že má záujem ochraňovať a do vlastníctva štátu vniesť všetky strategické subjekty, všetky strategické zdroje, strategické suroviny. Ja teda nechápem, v čom je problém. Ak sú takto jasne veci v ústave zadefinované, ak máme jasne zadefinovať tú zadefinovanú prioritu vlády strany SMER, ktorá chce chrániť strategické podniky, subjekty a suroviny, ja nechápem, v čom je problém. Som proti tomu, aby sa účelovo voda privatizovala, aby sa vôbec určovali akékoľvek technikálie pre to, aby sa umožnilo vybraných komerčným subjektom vodu do zahraničia predávať. Je to vzácna surovina, ak jej máme prebytok, čo by mala ukázať tá analýza, nech sa páči... (Prerušenie vystúpenia časomerom.)
Pellegrini, Peter, podpredseda NR SR (2020-05-19):
Ďakujem pekne. S reakciou na faktické pán poslanec Drdul.
S. Becík, minister pôdohospodárstva SR: (2008-09-10):
Národný lesnícky program schválila vláda Slovenskej republiky uznesením č. 549/2007 a následne nato ho Národná rada Slovenskej republiky uznesením č. 531 z 20. septembra 2007 vzala na vedomie. V nadväznosti na uvedené uznesenia vypracovalo Ministerstvo pôdohospodárstva Slovenskej republiky v spolupráci s Národným lesníckym centrom Akčný plán Národného lesníckeho programu na roky 2009 až 2013. Na príprave tohto materiálu sa podieľali aj iné rezorty, vlastníci a správcovia lesov, ako aj záujmové združenia. Akčný plán nadväzuje na obsah a štruktúru Národného lesníckeho programu Slovenskej republiky a rozpracováva jeho rámcové ciele na jednotlivé opatrenia. Pri realizácii akčného plánu sa predpokladá využitie finančných prostriedkov z Programu rozvoja vidieka Slovenskej republiky na roky 2007 až 2013 zo štátnej podpory lesníctva z rozpočtovej kapitoly rezortu pôdohospodárstva, štátnej pomoci, vlastných zdrojov vlastníkov a obhospodárovateľov lesov, ako aj z rozpočtových kapitol a operačných programov niektorých súvisiacich rezortov. Budú sa tiež vytvárať podmienky na využitie ďalších fondov a výdavkových programov Európskej únie, ako sú Life plus sedem, Výskumný rámcový program, program Inteligentná energia pre Európy, programy zamerané na konkurencieschopnosť a inovácie, vzdelávanie a prípravu. Ďakujem za pozornosť.
Kamenický, Ladislav, poslanec NR SR (2022-05-03):
Ďakujem. Pán poslanec, to, čo si hovoril, plne potvrdzuje to, že na Slovensku momentálne táto vláda na čele nie s pánom Hegerom, ale s pánom Matovičom a ktorá má svojho sluhu pána Mikulca, chce dostať do väzby lídra opozície Roberta Fica. A musím povedať jednu, jednu zásadnú vec, my sa tu nebavíme dnes o Robertovi Ficovi ako o poslancovi. My sa tu bavíme o tom, či poslanec Národnej rady môže vykonávať alebo nemôže vykonávať v takomto prípade svoj mandát. Mnohí z nás dostali desaťtisíce hlasov, Robert Fico dokonca stotisíce hlasov od svojich voličov a nemá trestnoprávnu imunitu. To znamená, že môže byť normálne stíhaný, ale to vyšetrovanie by malo prebiehať na slobode, aby ten poslanec, ktorý je trestnoprávne stíhaný, mal právo vykonávať svoj mandát. To, čo vy chcete urobiť, je v podstate to, aby Robertovi Ficovi sa zmrazil jeho mandát, aby nemohol rozprávať, aby nemohol byť politicky činný, lebo takto sa to proste niekomu hodí. Vy chcete proste politický skalp, je to politický revanš a to, čo, na čo, po čom už tak bažíte, tak čakáte len na to, keby budete mať fotku Roberta Fica, ako mu zakladajú putá. Toto je jediný cieľ tohto, tejto inkvizície, čo tu robíte. Ja sa vôbec čudujem, že tento inštitút, o ktorom sa tu dnes bavíme, takto vy podceňujete. To sa skutočne môže stať ktorémukoľvek z vás a vy nehovoríte len za seba. Vy hovoríte za svojich voličov, za tých ľudí, ktorí vám tento mandát dali. A opakujem, u Roberta Fica to bolo niekoľko sto tisíc voličov. Čiže vy chcete zavrieť ústa najsilnejšiemu kritikovi tejto vlády. Uvedomuje si to tu vôbec niekto? Ďakujem pekne.
Hlina, Alojz, poslanec NR SR (2015-03-10):
Severná Kórea je šuvix. (Prerušenie vystúpenia predsedajúcim.)
Poliačik, Martin, poslanec NR SR (2011-05-20):
No, pán kolega, máte tam logické chyby v tom, čo tvrdíte. Presne ako hovoril kolega Krnáč. Čím viac mačiek odstrelíte, ja reagujem na faktické poznámky, áno, na vás, čím viac mačiek odstrelíte, tak tým viac vytvárate priestor na to, aby ďalšie mačky, ktoré zbehnú z intravilánu obce, sa mohli dostávať hlbšie do lesa. Tam nijakým spôsobom nevyriešite tú populačnú explóziu mačiek, ktoré sa úplne nekontrolovateľne krížia. Keby sme v intraviláne zaviedli povinné čipovanie a povinnú sterilizáciu každej zabehnutej mačky, to je iná vec. Tam sa veľmi rýchlo dohodneme na tom, že to je riešenie. Ale určite strieľanie mačiek to nevyrieši, lebo kým sa nám voľne množia tie mačky, tak budú zabiehať do lesa nové a nové a nové a stávajú sa z nich iba terče pre voľne strieľajúcich poľovníkov. Čo sa týka tých psíkov. Sám súhlasíte s tým, že teda máme situácie, kedy poľovná stráž môže využiť alebo zneužiť túto situáciu. Sám ako poľovník určite dobre viete, že poverenie na vykonávanie poľovnej stráže môže byť ústne a písomne dodané neskôr. Hocijaký člen poľovnej stráže môže ústne poveriť iného poľovníka výkonom, aj kľudne odstrelenia takéhoto zvieraťa a potom iba písomne dodatočne doložiť, že to bolo oprávnené. To znamená, že nedokážeme sa dostať do situácie, keď by sme dokázali usvedčiť hociktorého poľovníka, že neoprávnene strieľal. A presne toto chceme v tomto zákone riešiť, tak prosím vás, nám s tým pomôžte a neblokujte to, aby sa dostal ten zákon ďalej. Ďakujem veľmi pekne.
Grendel, Gábor, podpredseda NR SR (2020-11-04):
Je všeobecný súhlas? (Súhlasná reakcia pléna.) Áno. Ďakujem pekne, takže hlasovať o tomto bode budeme zajtra o jedenástej hodine. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 213/2019 o odplatách a o poskytovaní príspevku v civilnom letectve, ktorý prerokúvame v skrátenom legislatívnom konaní (tlač 319). Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z. , tlač 319.)
Pellegrini, Peter, predseda NR SR (2023-12-05):
Pán poslanec, ja vás veľmi pozorne počúvam, naozaj.
Paška, Pavol, predseda NR SR (2012-08-08):
Faktické poznámky, pán poslanec Kaník, Mihál. Končím možnosť sa prihlásiť s faktickou poznámkou. Je 12.01 hod., budeme pokračovať o 14.00 hodine. Dobrú chuť. (Prerušenie rokovania o 12.02 hodine) (Pokračovanie rokovania o 14.00 hodine.)
Kollár, Boris, predseda NR SR (2023-05-18):
Pán poslanec Dostál... Pardon, pán poslanec Matovič.
Baránik, Alojz, poslanec NR SR (2020-07-24):
Ďakujem pekne. Pán kolega Kamenický je taký, by som povedal, sofistikovaný klamár. Hovorí veci také, ktoré znejú veľmi oduševnene, cíti sa byť ako keby dotknutý, avšak realita je iná. Realita je taká, že keď povieme, že kradnete, pán bývalý minister, nemyslíme tým to, že idete niekomu alebo štátu do trezoru a že si odtiaľ zoberiete peniaze, ktoré nie sú vaše, to tak nie je a vy to viete. To je o tom, že všetky, prakticky všetky zákazky v oblasti informačných technológií sú predražené od desať, teraz počúvajte, od desať do stonásobku. Stonásobku. Bolo to tu aj spomenuté, ale ja mám informácie, že zákazky v oblasti informačných technológií sú predražené až do stonásobku. To je váš obor, takto sa kradne. A to nie je o tom, že by niekto si vybral hotovosť zo sejfu a ukradol ju, odniesol ju na fúriku domov. To nie je o tom. To je o tom, že, áno, jasné, to je jeho, to si on berie, v poriadku, odklepneme mu to. Tomuto sa hovorí kradnutie. Keď vy hovoríte o tom, že niekto z terajšej vlády je nekompetentný, vy to naozaj myslíte vážne, ja viem, lebo pre vás byť kompetentný je vedieť kradnúť tak, ako ste vy kradli doteraz. To je u vás kompetentnosť. My si nikdy neporozumieme, je zbytočné, aby sme vás tu vôbec počúvali, vy hovoríte veci, ktoré v podstate nás nezaujímajú, pretože sa nikdy nestretneme v tom istom vesmíre, pokiaľ ide o to, ako sa má riadiť štát.
Drucker, Tomáš, minister zdravotníctva SR (2016-11-30):
Ďakujem vám veľmi pekne, pán predsedajúci. Vážené panie poslankyne, páni poslanci, v zmysle § 26 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov Dozorná rada Úradu pre dohľad nad zdravotnou starostlivosťou má 5 členov, z toho jeden predseda, jeden podpredseda a troch členov dozornej rady. MUDr. Ľubomíra Romanová, PhD. sa písomne vzdala funkcie podpredsedu Dozornej rady Úradu pre dohľad nad zdravotnou starostlivosťou a toto písomné oznámenie doručila Národnej rade Slovenskej republiky v súlade s § 26 ods. 8 písm. a) zákona a vznikol dňom 30. júna 2016 výkon, pardon, ospravedlňujem sa, jej zanikol dňom 30. júna 2016 výkon funkcie podpredsedu Dozornej rady Úradu pre dohľad nad zdravotnou starostlivosťou. Nakoľko podľa § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky, na základe spoločného návrhu parlamentnej opozície predkladám Národnej rade Slovenskej republiky návrh na voľbu PhDr. Ivety Pospíšilovej za podpredsedu dozornej rady. Navrhovaná kandidátka spĺňa všetky zákonom stanovené požiadavky na predmetnú funkciu. Dovoľte mi len krátko uviesť, že v zmysle programového vyhlásenia vlády sa vláda zaviazala postúpiť a umožniť parlamentnej opozícii kontrolné; alebo účasť v kontrolných orgánoch Úradu pre dohľad nad zdravotnou starostlivosťou a Všeobecnej zdravotnej poisťovni a v súlade s týmto programovým vyhlásením vlády som predložil aj novelu zákona o zdravotných poisťovniach, ktorou sme zjemnili isté požiadavky na odbornú spôsobilosť členov orgánov predovšetkým v dozorných radách. Účinnosť tohto zákona nadobudla 1. novembra. Zároveň som oslovil listom predsedu Národnej rady, aby prerokoval takúto požiadavku moju v zmysle programového vyhlásenia vlády s parlamentnou opozíciou. Po dohode s pánom predsedom Národnej rady som osobne rokoval s pánom predsedom Richardom Sulíkom, najväčšej teda parlamentnej opozičnej strany, a požiadal som ho následne aj listom, aby prerokoval takúto požiadavku s parlamentnou opozíciou, teda nielen parlamentnými stranami, ale všetkými, ktorí nie sú súčasťou vládnej koalície, a požiadal som ho o spoločnú nomináciu troch osôb. Jedna osoba je za člena Dozornej rady Úradu pre dohľad nad zdravotnou starostlivosťou, ktorú som teraz uviedol v podobe návrhu na podpredsedu úradu, jeden člen do správnej rady úradu pre dohľad a jeden člen do Dozornej rady Všeobecnej zdravotnej poisťovne. Vláda na svojom predchádzajúcom zasadnutí schválila člena správnej rady úradu a tak isto schválila návrh a doručila Kancelárii Národnej rady na predloženie na voľbu v Národnej rade. Čo sa týka člena Dozornej rady Všeobecnej zdravotnej poisťovne, ja predpokladám, že v priebehu budúceho týždňa po tom, ako budú doručené všetky písomnosti za všetkých nominantov do Dozornej rady Všeobecnej zdravotnej poisťovne, ako jediný akcionár vymenujem týchto členov dozornej rady. Vážený pán predsedajúci, ďakujem.
G. Gál, poslanec: (2009-03-10):
Viete, tým poškodeným, keď sa nejaký páchateľ odsúdi po neviem koľkých rokoch, aký má zmysel? Treba, aby sme ukázali tejto spoločnosti, že vieme rázne, razantne zakročiť voči páchateľom. Čiže toto je jedna vec. Toto je teraz nevyhnutné. Bohužiaľ, to je zas zákon, ktorý sa týka jednej osoby? Ale treba spraviť aj v rámci iných procedúr tie kroky, aby vyšetrovania a ďalšie úkony mohli byť čo najúčinnejšie a najrýchlejšie. Ďakujem.
Danko, Andrej, predseda NR SR (2018-06-21):
Chce sa vyjadriť pán spravodajca? Nie, ďakujem. Tým prerušujem rokovanie o tomto bode programu. Mali by sme pokračovať návrhom poslankýň pani Bašistovej, Vaľovej a Kuciaňovej na vydanie zákona – je tu trošku s tým chaos, dúfam, že dobre hovorím -, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní, živnostenský zákon v znení neskorších predpisov. Návrh zákona je uverejnený ako tlač 1028. Návrh na jeho pridelenie na prerokovanie výborom je v rozhodnutí 1077. Dávam slovo poslankyni Bašistovej, aby návrh zákona uviedla. [Rokovanie o návrhu poslankýň Národnej rady Slovenskej republiky Aleny Bašistovej, Jany Vaľovej a Magdalény Kuciaňovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákona) v znení neskorších predpisov, v znení neskorších predpisov , tlač 1028.]
Grendel, Gábor, podpredseda NR SR (2023-05-10):
V rozprave teraz vystúpi pán poslanec Lukáš Kyselica.
B. Bugár, podpredseda NR SR: (2006-03-15):
(Hlasovanie.) Prítomných je 120 poslancov, za 105, proti 1, zdržalo sa 14. Konštatujem, že druhú pripomienku pána prezidenta sme schválili.
Laššáková, Jana, podpredsedníčka NR SR (2014-06-11):
S reakciou pán poslanec Poliačik, nech sa páči.
Zmajkovičová, Renáta, podpredsedníčka NR SR (2012-05-16):
Pán poslanec Osuský.
Kresák, Peter, poslanec NR SR (2019-10-15):
Ďakujem pekne, pán predsedajúci. A takže, kolegyne, kolegovia, dovoľte, aby som predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Výbor pre financie a rozpočet ako gestorský výbor podáva týmto Národnej rade spoločnú správu výborov o prerokovaní vyššie uvedeného zákona, vládneho návrhu zákona. Národná rada svojím uznesením č. 1997 z 11. septembra 2019 pridelila tento vládny návrh zákona nasledovným výborom Národnej rady: výboru, samozrejme, pre financie a rozpočet, ústavnoprávnemu výboru a Výboru Národnej rady pre hospodárske záležitosti. Zároveň určila výbor pre financie a rozpočet ako gestorský výbor a stanovila aj lehoty na prerokúvanie tohto predmetného vládneho návrhu zákona v druhom čítaní vo výboroch. Poslanci, ktorí nie sú členmi týchto výborov, ktorým bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona. K tomuto vládnemu návrhu zákona prijali výbory Národnej rady nasledovné stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi prijal Výbor Národnej rady pre financie a rozpočet svojím uznesením 497 z dňa 10. októbra, ústavnoprávny výbor prijal rovnaké uznesenie svojím uznesením 734 zo dňa 8. októbra a Výbor Národnej rady pre hospodárske záležitosti prijal svoje uznesenie s rovnakým znením pod č. 398 dňa 10. októbra. Gestorský výbor odporúča o návrhoch výboru Národnej rady, ktoré sú uvedené v spoločnej správe, hlasovať takto: O bodoch spoločnej správy 1 až 10 hlasovať spoločne s návrhom gestorského výboru schváliť. Gestorský výbor na základe stanovísk výborov k tomuto návrhu zákona odporúča Národnej rade, aby predmetný návrh zákona schválila s pozmeňujúcimi a doplňujúcimi návrhmi. Spoločná správa výborov o prerokúvaní tohto vládneho návrhu zákona bola schválená uznesením gestorského výboru č. 501 dňa 15. októbra 2019. Týmto uznesením ma zároveň gestorský výbor poveril, aby som ako spoločný spravodajca pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, skončil som, ďakujem, otvorte, prosím, rozpravu.
A. Belousovová, podpredsedníčka NR SR: (2008-11-27):
Nech sa páči, pán poslanec, máte slovo.
Šimečka, Michal, podpredseda NR SR (2024-01-24):
Ďakujem veľmi pekne. Páni poslanci Hellebrandt, Prostredník a Tankó nie sú prítomní, takže prepadávajú poradím, čo znamená, že vystúpi ďalšia v rozprave, pani poslankyňa Stohlová. Prosím, máte slovo.
A. Belousovová, podpredsedníčka NR SR: (2007-07-02):
Posledná faktická poznámka, pán poslanec Dzurinda.
Karas, Viliam, minister spravodlivosti SR (2022-11-09):
Ďakujem pekne. Ja len krátko. Pán poslanec, prekvapujeme ma vaša, váš vstup osobitne, pretože ste boli vo vedení ministerstva spravodlivosti posledný polrok. Máte presné dáta, presné informácie, v akom stave, teda dúfam, že ich máte, šokuje ma, idete argumentovať absenciou dôvodu na odklad komplexného zákona vo všetkých smeroch. Šokuje ma to, ak navrhujete, aby sa len parciálne odkladala reforma zriadenia správnych súdov. Znamená to, že nechápete samotný spôsob, ako ste to vy navrhli, aby to fungovalo, aby sme takto spravili. Rozvrátime úplne prepojenosť, vzájomnú prepojenosť. Povedali ste, nám hovoríte, že je tu dôvod, ak, tak len a riešme správne súdy, nie vo zvyšku. (Reakcia z pléna.) Nie, nie, nie. Povedali ste, ak, tak odsunúť len, len správne súdy, hej, čiže takto, zbytočne ísť teraz do, do vec... vecných, vecného obsahu vo vzťahu k odkladu a potrebe odkladu, tá, tá lehota piatich mesiacov je minimálna na to, aby sa jednoducho sprevádzkovalo to, čo sa sprevádzkovať má. Musí to byť odložené komplexne, pretože my nevieme ani sudcovia, predsedovia súdov nevedia, ktorí sudcovia buď požiadajú, ktorí budú preložení, čiže nie je možné ani vôbec riešiť potom rozvrhy práce, prispôsobiť sa novej situácii, čiže komplexne treba odsunúť zákona ako taký. A čo sa týka potom toho, že sme mohli iné veci riešiť a nesúvisia so skráteným legislatívnym konaním, v zásade nesúhlasím, pretože aj tieto opatrenia, ktoré my, my vkladáme do tohto návrhu, sú minimalistické v tom, aby od 1. 6. mohli sme spustiť a garantovali právo na riadny súdny proces, pretože všetky opatrenia nevyhnutne súvisia so spustením reformy. A vyriešenie, vyriešenie dier v systéme, tak ako je nastavený, pretože ak by sme tieto opatrenia neprijali, tak jednak riskujeme preso... personálne riziko, to znamená, že nebude mať kto rozhodovať, a to aj od 1. 6., riskujeme know-how transferu na súdoch. Čiže ak by sme neurobili dočasné pridelenie, tak sudcovia, ktorí sú schopní a majú pamäťovú stopu a 20 rokov rozhodovali svoje veci, nebudú môcť odovzdávať novoprichádzajúcim sudcom, čiže nedost... nepríde k prenosu know-how, ktorý tam je, a to je v každej normálnej inštitúcii a organizácii nevyhnutné, aby došlo k odovzdaniu kvalít a personálnych kapacít a know-how. Čiže všetky tieto opatrenia nevyhnutne súvisia, zásadne nesúhlasím s tým, že ich nemusíme riešiť v skrátenom legislatívnom procese, pretože my ich potrebujeme od 1. 6. už mať funkčné, takže toľko k tým vašim návrhom, čiže potom môžme, samozrejme, pri prerokovaní samotného návrhu ísť viac do detailov. Ďakujem.
Grendel, Gábor, podpredseda NR SR (2023-02-14):
Vážené panie poslankyne, vážení páni poslanci, pokračujeme v prerušenom rokovaní. Na základe záverov z poslaneckého grémia podávam procedurálny návrh, aby sme upravili rokovací čas, a to nasledovne, dnes budeme rokovať do 20.00 hod., zajtra a vo štvrtok v dopoludňajšom bloku od 8.30 hod. do 13.00 hod., obedňajšia prestávka bude od 13.00 hod. do 14.00 hod. a v popoludňajšom bloku od 14.00 hod. do 20.00 hod. Hlasovania sa uskutočnia o 11.00 hod. a o 17.00 hod. O postupe v piatok 17. februára by rozhodla Národná rada po štvrtkovom grémiu pred hlasovaním o 17.00 hod. Je všeobecný súhlas? (Súhlasná i nesúhlasná reakcia pléna.) Takže dávam hlasovať. Prosím, prezentujme sa a hlasujme. (Hlasovanie.) Prítomných 128 poslancov, za 93, proti 7, držalo sa 25, nehlasovali 3. Konštatujem, že sme procedurálny návrh schválili. Teraz budeme hlasovať o bode 78 programu. Je to prvé čítanie o návrhu skupiny poslancov na vydanie zákona o turistických trasách (tlač 1391). Prosím spravodajcu z výboru pre vzdelávanie, vedu, mládež a šport pána poslanca Karola Kučeru, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
P. Hrušovský, predseda NR SR: (2005-05-24):
(Hlasovanie.) 135 prítomných, 134 za návrh, 1 nehlasoval. Body zo spoločnej správy sme schválili. Ďalšie pozmeňujúce a doplňujúce návrhy k prerokúvanému vládnemu návrhu zákona neboli. Máte odporúčanie, pán spoločný spravodajca. P. Oremus, poslanec: Aby sme dali hlasovať o postúpení návrhu zákona do tretieho čítania.
Sulík, Richard, predseda NR SR (2011-02-09):
Prosím, hlasujte, teraz. (Hlasovanie.) Zo 148 prítomných poslancov hlasovalo 147 za, 1 nehlasoval. Konštatujem, že Národná rada zvolila Moniku Pažinkovú do funkcie člena Dozornej rady Úradu pre dohľad nad zdravotnou starostlivosťou. Ctené kolegyne a kolegovia, ďakujem vám za účasť, pokračujeme o 14.00 hodine, tak ako som to predtým prezentoval. To znamená, dokončíme bod o dvojitom občianstve. Ešte by som chcel oznámiť, že najbližšie hlasovanie bude o 17.00 hodine, to znamená, pri žiadnom bode nebudeme hlasovať ihneď, ale prerokované body odložíme na 17.00 hodinu na hlasovanie, už jedno aké budú. Ďakujem. Prepáčte mi, pán poslanec Novotný má procedurálny návrh.
Blanár, Juraj, podpredseda NR SR (2021-11-26):
Ďakujem. Teraz udeľujem slovo spravodajcovi, ktorého určil gestorský výbor pre zdravotníctvo, Marekovi Šefčíkovi, aby uviedol spravodajskú informáciu k tomuto návrhu zákona, nech sa páči.
Huba, Mikuláš, poslanec NR SR (2014-01-30):
Ďakujem pekne za slovo. Zareagujem len celkom stručne a na jedinú vec, ktorá tu odznela a ktorá ani nie je v kontexte tejto rozpravy úplne podstatná, ale mňa dlhodobo irituje, lebo je prejavom hlbokého pokrytectva a nespravodlivosti. Spomínalo sa tu okrem iného nelegálne rúbanie stromov Rómami v národných parkoch, konkrétne v Tatrách. Viem, že k nemu dochádza. A nijako ma to neteší. Na druhej strane nemôžeme mlčať o tom, a o tom sa tu dosť zásadne mlčí, že nepomerne väčšie škody a nezvratnejšie škody na prírode národných parkov a na prírode špeciálne Tatier pácha napríklad finančná skupina J&T s podporou tejto vlády a páchala dlhodobo priemyselná produkcia za komunistického režimu, ktorá zdevastovala lesy našich národných parkov nepomerne viac ako tieto často spomínané výruby, pri ktorých, opäť podotýkam, bolo by dobré, keby sme našli riešenie, aby k nim nedochádzalo. Ja viem, že by sa tu žiadalo reagovať na iné nehorázne tvrdenia predrečníka, ale to našťastie urobili a verím, že to ešte urobia moji kolegovia a kolegyne lepšie, ako by som to urobil ja. Ďakujem.
Smolíková, Eva, poslankyňa NR SR (2018-02-06):
Ďakujem pekne za slovo, pani predsedajúca. Ctené kolegyne, kolegovia, sme v druhom čítaní návrhu zákona poslancov Smolíkovej, Danka, Bernaťáka a Jančulu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Cieľom novelizácie a potreby školského zákona je aktuálna doba vzhľadom na efektívne zabezpečenie výkonu verejnej moci elektronicky podľa zákona o e-Governmente a vzhľadom na snahu poskytovať aj ďalšie služby elektronicky v záujme rýchlejšieho vybavovania vecí medzi školou a zákonnými zástupcami detí a žiakov a zníženia administratívnej náročnosti vnútorných procesov v školách a školských zariadeniach. Má sa umožniť ďalej aj vytváranie a používanie elektronických formulárov niektorých ďalších podaní zákonných zástupcov voči škole a elektronických podôb významnej časti pedagogickej dokumentácie školy a školského zariadenia, ktoré sa v súčasnosti podľa školského zákona realizujú výlučne na tlačivách, teda v listinnej podobe. Náš návrh zákona tiež reaguje na požiadavku okresných úradov v sídle kraja predĺžiť časový rámec na vykonanie skúšok, ktorými stredné školy overujú špeciálne schopnosti, zručnosti alebo nadanie uchádzačov pri ich prijímaní na štúdium. Pani predsedajúca, skončila som a zároveň sa hlásim ako prvá do rozpravy.
Bernaťák, Tibor, poslanec NR SR (2018-12-06):
Ďakujem. Ja zareagujem len na jednu poznámku, ktorá tu bola spomenutá. Myslím, že dobre celkom povedal pán kolega Heger, že v dedinách teda nevidí žiadny dôvod na zvyšovanie cien, pretože to je v pozmeňováku teda vyňaté, nemalo by sa to preniesť teda do cien. A že sa na to vyzbierajú ľudia z miest. Ja som si schválne pozrel ešte, aby som sa nepomýlil, včera tá relácia, to nebol len taký nejaký obchodníček, ktorý hovoril, že sa to neprenesie do cien a nemalo by sa to teda preniesť do cien. To bol Martin Katriak, prezident Zväzu obchodu Slovenskej republiky. Čiže to nebol nejaký obchodníček. Ten povedal, že nevidia, v prípade ak prejde tento návrh zákona, dôvod, aby sa zvyšovali ceny potravín a aby sa rušili ich predajne, prevádzky. Takže – a predpokladám, že tento zväz obchodu, ktorý zastupuje tento pán, má zrejme asi aj obchody v mestách – takže keď nemá jeden reťazec nejaký dôvod na zmenu cien a druhý to zvýši, tak logicky ľudia z tohto drahšieho, do tohto drahšieho nebudú chodiť, ale budú chodiť do toho, kde sa ceny nezvýšili. Logika. A ja naozaj predpokladám, že tieto reťazce, ktoré oni zastupujú, že majú aj obchody v mestách. Takže táto logika tu neplatí. Ďakujem.
P. Paška, predseda NR SR: (2007-06-28):
Každopádne by som chcel, aby sme dnes pokračovali podľa schváleného programu až do prerokovania bodov, ktoré sú predradené pred správami, ktoré vyžadujú neverejné rokovanie a rád by som bol, aby sme sa stretli na grémiu, aby sme sa podrobne dohodli, ako budeme pokračovať. Takže zvolám, ak môžem, teraz grémium, aby sme sa dohodli na ďalšom pokračovaní. Ďakujem a budeme teraz pokračovať interpeláciami.
Laššáková, Jana, podpredsedníčka NR SR (2012-05-09):
Pani poslankyňa, chcete reagovať na faktické poznámky? Nie. Ďalším prihláseným do rozpravy je pán poslanec Abrhan. Nech sa páči.
Pčolinský, Peter, podpredseda NR SR (2022-12-07):
Pán poslanec Benčík, nech sa páči.
Pellegrini, Peter, predseda NR SR (2015-09-17):
Ďakujem veľmi pekne. Prosím vás teda, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od pani poslankyne Viery Mazúrovej a znie: „Vážený pán predseda, v druhom sociálnom balíčku je aj podpora slabých regiónov, dotkne sa to aj Oravy?“ Nech sa páči.
Brocka, Július, poslanec NR SR (2013-01-31):
Áno, ďakujem pekne. Pán minister, tento návrh zákona o obnoviteľných zdrojoch ste do parlamentu predložili v skrátenom legislatívnom konaní hneď po schválení štátneho rozpočtu a poslanci SMER-u tento zákon schválili včera. Chcem sa spýtať, aká národohospodárska škoda sa stala Slovensku, že ste tento návrh predložili v skrátenom konaní?
Pellegrini, Peter, predseda NR SR (2015-11-11):
Máte námietku? Budeme hlasovať o námietke pána poslanca Jakaba. (Hlasovanie.) Prítomných 130 poslancov, za hlasovalo 49, proti bolo 73, zdržalo sa 8. Námietku sme neschválili.
Blanár, Juraj, podpredseda NR SR (2022-12-05):
Pán poslanec Baránik s faktickou poznámkou, nech sa páči.
P. Hrušovský, predseda NR SR: (2003-12-04):
Teraz poprosím pána ministra Gyurovszkého, aby odpovedal za neprítomného pána ministra Prokopoviča na otázku pána poslanca Hanzela, ktorý sa pýta: „Vážený pán minister, nie je tajomstvom, že na katastroch sú... Pardon. „Vážený pán minister, naše cesty sú čím ďalej tým viac neprejazdné v dôsledku nárastu počtu dopravných prostriedkov. Čo sa s tým bude robiť?“ Nech sa páči, pán minister.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 145 poslancov, za 87, proti 48, zdržalo sa 8, nehlasovali 2. Uvedený návrh sme schválili.
Danko, Andrej, predseda NR SR (2016-11-28):
Ďakujem. S reakciami, s reakciou na faktické poznámky, pán poslanec Jozef Mihál, nech sa páči.
Jurinová, Erika, poslankyňa NR SR (2017-09-13):
Ďakujem pekne. Pani kolegyňa, teším sa na jednej strane, že podávate pozmeňovací návrh, ešte viac sa teším tomu, že ste z novely, ktorá je práve prerokovávaná, však stiahla svoj podpis, pretože som presvedčená o tom, tak ako hovoríme už od júna, že táto novela je nespravodlivým zavŕšením celého obdobia fungovania Ústavu pamäti národa a spôsobí jej načas určite paralýzu, spôsobí paralýzu takto nastavený zákon alebo novela o Ústave pamäti národa. Opravujete neopraviteľný návrh. Aj napriek tomu si myslím, že aj tieto drobné zlepšenia, je dobré, aby sme podporili. Ďakujem pekne.
Bugár, Béla, podpredseda NR SR (2018-12-05):
Prezentujme sa a hlasujme. (Hlasovanie.) Prítomných 142, za 120, proti 3, zdržalo sa 18, 1 nehlasoval. Konštatujem, že tieto návrhy sme schválili.
Madej, Róbert, poslanec NR SR (2014-02-13):
Ďakujem pekne. Vážený pán predseda Národnej rady, vážený pán predseda vlády Slovenskej republiky, vážené panie poslankyne, páni poslanci, vážení členovia vlády, v rozprave k predmetnému návrhu pristúpilo dvadsať jedna, vystúpilo dvadsať jeden poslancov. Pán predseda Národnej rady, dajte, prosím, hlasovať o návrhu uznesenia tak, ako bolo predložené navrhovateľmi. To znamená, že Národná rada Slovenskej republiky vyslovuje nedôveru predsedovi vlády Slovenskej republiky Robertovi Ficovi. Dajte, prosím, o tomto návrhu uznesenia predloženému, predloženého navrhovateľmi hlasovať.
M. Číž, podpredseda NR SR: (2010-03-10):
Slovo má pán poslanec Rafaj.
Zmajkovičová, Renáta, podpredsedníčka NR SR (2014-03-21):
Pán poslanec Matovič.